《用峰山旧韵二首》
宋代·姚孝锡

春水上堤沙，春晴散望赊。
衰年花近眼，久客梦还家。
映日孤鸿没，迎风双燕斜。
平生江海意，早晚送浮槎。

作者简介：徐州丰县人，字仲纯，号醉轩。徽宗宣和六年进士。授代州兵曹。金兵侵雁门，州将议以城降，孝锡投床大鼾，略不为意。后脱身移居五台，不仕。善治生，积粟至数万石，遇岁饥，尽出以赈贫乏，多全活。中年后，以家事付诸子，日与宾朋纵吟山水诗酒间。卒年八十三。有《鸡肋集》。